**201207**

**Билл Итон. Екіншісі**

***«Егер Жаратқан үйдің құрылысын жарылқамаса,***

***Құрылысшылардың еңбегі түгелдей зая.»***

***(Забур 126:1)***

Өмірде біз көре алатын нәрселерден де үлкенірек, маңыздырақ нәрселер болатынына сенген кезде, оптимизм пайда болады. Өйткені оптимиз - сенімнен туылады. Көптеген жылдар бұрын елші Пауыл былай деген: «Уақытша көретін жеңіл азаптарымыз бізді өздерінен әлдеқайда зор, тіпті шексіз де мәңгілік ұлылыққа жеткізеді! Сонымен көзге көрінетін емес, көрінбейтін нәрселерге назар тігеміз. Себебі қазір көрініп тұрғандар өткінші, ал көрінбейтіндер мәңгі.» (Қорынттықт. 2-хат 4:17-18)

Бірнеше жыл бұрын, мен өртеніп жатқан бір үйдің жанында тұрдым. Оның есіктері мен терезелерінен жалындап от шығып жатты. Сол үйдің жанында, жас жұбайлар, барлығын жоғалтқандықтарын түсініп, жылап, қайғырып тұрды. Мен оларға көмектесемін деген үмітпен келген едім. Сол отбасының әкесі, отыз шамасындағы жас жігіттің: «Құдайым, біз бәрін жоғалтып алдық! Бізде ештеңе қалмады!» дегенін естідім. Бірақ сол сәтте оған төрт жасар кішкентай қызы жүгіріп келіп, әкесінің қолынан ұстап: «Бәрі де жоғалған жоқ, әке. Сізде әлі де анам және мен бармын!» - деді.

Әрине, Билл мен Лидің басынан кешкен қиындықтар көп адамдарда кездеспейді, бірақ көбіне оларда Итондардың отбасында болған бір зат болмайды. Бұл - олардың бүкіл құндылықтар жүйесін өзгерткен Құдайға деген шексіз сенімі. Олар үйден әлдеқайда маңызды нәрселер бар екенін түсінді. Олардың отбасылары үйінен айырылса да, олар забур жыршысының жазғаны шындық екендігін білді: «Егер Жаратқан үйдің құрылысын жарылқамаса, Құрылысшылардың еңбегі түгелдей зая.» (Забур 126:1)

Иемізге деген сенім арқылы біз көзге көрінбейтін нәрселерді көре аламыз және соның арқасында біз барлық жоғалтулар мен сәтсіздіктерден жоғары тұра аламыз. Бұл Билл мен Лиге, үйлерін қалпына келтіруге көмектескен нәрсе.